Lolland-Falsters Stifts-Tidende, 1825-04-01
Genua, den 1ste Marts. Vor Tidende indeholder følgende besynderlige Begivenhed: "Greve L. de J., en fød Franskmand, bereiste i Aaret 1773 Jtalien og maatte ogsaa opholde sig nogen Tid i Modipliang i det Toscanske, fordi hans Kone var sin Nedkomst nær. Han havde stedse længselfuld ønsket sig en Søn, men hidtil var hans Ønske ei bleven opfyldt. Da personlig Jnteresse ogsaa var i Spillet med dette Ønske, saa besluttede han, i Tilfælde hans Kone skulde nedkomme med en Datter, at ombytte denne imod en Dreng. Til den Ende sluttede han, imod en betydelig Sum, en Overeenskomst med Stedets Fangevogter, Chiappini, hvis Kone skulde nedkomme paa samme Tid som Grevinden. Kort Tid efter fødte Grevinden en Datter og og Chiappinis Kone en Søn, hvorpaa Byttet virkelig fandt Sted, og Grevindens Datter blev døbt den 17de April 1773 som Maria Stella Chiappini. Ved Grevens Understøttelse erholdt den unge Pige en omhyggelig Opdragelse, især gjorde hun saa betydelige Fremskridt i Musikken, at hun i sit. 13de Aar med stort Held offentlig lod sig høre paa Skuepladsen. Paa Theatret i Florenz saae Lord Newborongh, medens han reiste i Jtalien, hende, forelskede sig i den hulde Sangerinde, og førte hende derefter til Alteret. Den foregivne Fader skjænkede han 10,000 Rdlr., et Landsted og to Hollænderiegaarde. Snart derefter vendte Lorden tilbage til England med sin unge Ægtefælle, hvor hun fødte ham to Sønner. Men Ægteskabet varede kun faa Aar. Lorden døde, og Lady N. formælede sig anden Gang med den russiske Baron von Ungern-Steenberg, med hvem hun ogsaa avlede en Søn. Efter flere Aars Fraværelse længtes Frue von Steenberg meget efter at see sit Fædreneland. Hun reiste til Jtalien, kom til Florenz og blev ikke lidet forundret, da hendes Fader modtog hende med mere Agtelse end Ømhed og kaldte hende, istedetfor Datter, sin Velgjørerinde. Nogle Maaneder derefter, i December 1821, blev Chiappinilam paa Tungen af et Slagtilfælde. Frue v. Steenberg ilede skyndsomst til den Syge, og medens hun gav ham de hjerteligste Beviser paa Ømhed og Kjærlighed og gjentagne Gange kyssede hans Hænder, bestræbte den Syge sig, at sige hende noget, men formaaede ei at frembringe andet end de Ord: barattobaratto (Bytte), hvis Betydning Fruen ikke vidste at affløre. Snart befandt Chiappini sig bedre; han kunde igjen tale, men en af hans Sønner, der havde mærket, at Faderen vilde tilstaae Alt, vidste, under allehaande Paaskud, at holde Frue v. Steenberg fra at tale med ham. Denne Bedring var dog snart forbi. Chiappinidøde og Frue v. Steenberg lod ham sætte et Gravminde, hvorefter hun reiste fra Florenz til Siena, og 3 Maaneder efter erholdt hun der en af den afdøde Chiappini egenhændig skreven Erklæring, hvori han sagde: at hun ikke var hans men en fornem Mands Datter, hvis Navn han dog fortiede. Man undersøgte Haandskrivten, forskede efter Beviser og fandt to Øienvidner og mange andre Personer, som kjendte Sagens rette Sammenhæng. Frue v. Steenberg henvendte sig derpaa til Retten i Faenza, forlangte en Berigtigelse i Ministerialbogen, angaaende hendes Fødselsnavn, og fik til Svar: "at Maria Stella var en Datter af Grev L. d. J., at Kirkebogen, hvori hun var indført som Datter af Chiappini og Vincenza Deligenti, kunde rettes, naar hun igjen vilde lade sig døbe; hvilket ogsaa virkelig skete. Frue v. Steenberg, som i dette Øieblik opholder sig i Genua, har offentlig bekjendtgjort denne hendes Forbytning og retlige Udsagn, og opfordrer Enhver, der maatte have Beviser eller Breve ihænde fra hendes Forældre, hvorved den skeete Ombytning bedre kunde godtgjøres, at indlevere samme til Redactionen af denne Tidende, med Løvte og Belønning i Forhold til Bevisernes Godhed.